Author: Asta Urb
Company: Haapsalu Linnavalitsus

K O R R A L D U S

Haapsalu,				    05.märts 2008 nr 192 

Projekteerimistingimuste kinnitamine
(Lihula mnt 22b, Haapsalu)

Läbi vaadanud Tene Kaubanduse OÜ (Lihula mnt 22b, Haapsalu) 29.02.2008 esitatud taotluse nr 7-2.15/1227 puidukuivati ja soojasõlme projekti projekteerimistingimuste saamiseks Lihula mnt 22b krundil ja juhindudes kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2, ehitusseaduse § 19, Haapsalu linna ehitusmääruse § 23 ja § 24 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Lihula mnt 22b, Haapsalu puidukuivati ja soojasõlme projekti projekteerimistingimused nr 7-08 (lisatud).
2.	Korraldus teha teatavaks Tene Kaubandus OÜ (Lihula mnt 22b, 90510 Haapsalu) korralduse koopia saatmisega posti teel, ehitus- ja planeerimisosakonnale (A. Joost) koopia üleandmisega allkirja vastu. 
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees. 
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea					Erko Kalev
					Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 7/ 08  “29” veebruar 2008

Tingimused kinnitatud:
Haapsalu Linnavalitsuse korraldusega nr 192
05.märts 2008

Projekti nimetus | Puidukuivati ja soojasõlme projekt
Krundi asukoht | Lihula mnt 22b, Haapsalu
Taotleja nimi | Tene Kaubandus OÜ

Krundi andmed

katastritunnus 18301:018:0008, kinnistusraamatu reg.nr. 1835032, 
pindala 20368m^2, maakasutuse sihtotstarve -  85% tootmismaa, 15% ärimaa

Projekti koostamisel arvestada alljärgnevat: |

1.	Koostada  kuivati ja soojasõlme projekt arvestades tuletõrje, tervisekaitse ning teiste kehtivate normidega (EPN), standarditega (EVS). Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002.a määrus nr 70).
2.	Projekti koosseisus esitada  digitaalne topo-geodeetiline asendiplaan M 1:500, millele on kantud krundi piirid, ol.olevad ja  projekteeritavad ehitised (ehitiste nurkade koordinaadid L-EST süsteemis) ol. olevad tehnovõrgud, projekteeritud tehnovõrgud, puud jne.
3.	Projekti koosseisus peavad sisalduma plaanid, vaated, lõiked mõõtkavas M 1:100 või 1:50.
4.	Krundi sügavusse võib projekteerida uue puidukuivati ja soojasõlme, arvestades õueala kasutust, juurdepääsusid hoonele jms (vaata projekteeritava hoone asukohta lisatud skeemil). 
5.	Hoone projekteerida arvestades krundile varem ehitatud hoonete viimistlusmaterjale (plekk, toonidest hall, kollane jt) ja arhitektuurset laadi. Projekti koosseisus näidata ära viimistlusmaterjalid ja värvitoonid.
6.	Hoone suurimaks kõrguseks 7,7m.
7.	Hooned soovitav projekteerida lamekatusega, võimalik ka lame viilkatus. 
8.	Minimaalne tulepüsivusklass –TP-3.
9.	Hooned võib projekteerida krundi läänepiirile, kuna naabruses asub looduslik parkmets, kuhu hoonestamist ette nähtud ei ole, puudub vajadus arvestada hoonetevahelise tuletõkkekujaga. 
10.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti  Päästekeskuses.
Ehitusloa saamiseks esitada Linnavalitsusele kooskõlastustega köidetud tehniline projekt 2 eksemplaris.

Lisad: | Asendiskeem M 1:750

Tingimused
koostasid:

Linnaarhitekt               . ..……………………………..     Anu Joost
Ehitusjärelevalve spetsialist  ……………………………. Mati Jets
Käesolevad tingimused on kehtivad kahe aasta jooksul alates nende kinnitamisest